‘ગૉડફાધર’ના ભારતીય વર્ઝન તરીકે દાયકા પહેલાં રજૂ થયેલી સરકારમાં રામ ગોપાલ વર્મા પાસે નવું કહેવા માટે કશું જ નથી. ઇન ફૅક્ટ, ઘણે અંશે આ ફિલ્મ સરકાર ૧ની રીમેક જેવી જ છે. પરંતુ જેમ એક સ્ટારનો ચાર્મ જતો રહે અને તે પોતાના ભવ્ય ભૂતકાળના પડછાયા જેવો બનીને રહી જાય એવું આ ફિલ્મનું થયું છે. સરકાર ૧ની પહેલી દસ-પંદર મિનિટમાં જ સરકાર અને અન્ય પાત્રો એસ્ટૅબ્લિશ થઈ જતાં હતાં. મ્યુઝિક, કૅમેરા ઍન્ગલ્સ અને પાત્રોની નજર બધું જ એને પૂરક હતું, જ્યારે આ ફિલ્મ રામુજીએ પોતાની જ પૅરોડી બનાવી હોય એવી લાગે છે.